kardosdrur/scandi-wiki huggingface dataset:
Birgit Bjørnvig

Birgit Bjørnvig (født 4. januar 1936 i København, død 3. oktober 2015) var lærer, skribent og dansk politiker (Radikale Venstre, Folkebevægelsen mod EF og Junibevægelsen). Hun blev uddannet som lærer og var forstander for Samsø Folkehøjskole i en kortere periode. Gift med forfatteren Thorkild Bjørnvig fra 1970.

Lokalpolitiker 
Hun var medlem af Samsø kommunalbestyrelse i flere perioder. Oprindeligt valgt af Det Radikale Venstre, senere valgt på en tværpolitisk liste. Har været formand for kommunalbestyrelsens kulturelle udvalg.

Landspolitiker 
Medlem af Det Radikale Venstres hovedbestyrelse og formand for partiets miljøudvalg i 1980'erne. Hun opstillede som radikal folketingskandidat i Århus. Ved valget den 10. januar 1984 blev hun første suppleant for Århus amt. I en kort periode indtrådte hun i Folketinget som stedfortræder for Bernhard Baunsgaard.

EU-politiker 
Kandidat for Folkebevægelsen mod EF i 1983-1984 og 1988-1989. Medlem af Europa-Parlamentet 1987-1994. Hun indtrådte i 1987 som afløser for domprovst Jørgen Bøgh. Genvalgt i 1989. Formand (“Chairwoman”) for ”Regnbuegruppen i Europa-Parlamentet” 1989-1994.

Hun forsøgte i slutningen af 1992 forgæves at skabe forståelse mellem Folkebevægelsens fløje. Derefter forlod hun Folkebevægelsen for at repræsentere Junibevægelsen i resten af valgperioden. Hun genopstillede ikke i juni 1994.

I 2004 tilsluttede hun sig Borgerinitiativet - Ja til Europa, Nej til EU-forfatning.

Udgivelser 
 Birgit Bjørnvig står bag flere udgivelser, bl.a. i forbindelse med Oprør fra midten og med Samsø som Danmarks energiø.

Referencer

Eksterne henvisninger 
 

Medlemmer af Europa-Parlamentet fra Danmark 1984-1989
Medlemmer af Europa-Parlamentet fra Danmark 1989-1994
Politikere fra Det Radikale Venstre
Politikere fra Folkebevægelsen mod EU
Personer fra København
Lærere fra Danmark
Oprør fra midten

Oprør fra midten er en debatbog udgivet i februar 1978 af forskeren Niels I. Meyer, politikeren Kristen Helveg Petersen og forfatteren Villy Sørensen. Den blev i 1982 fulgt op med bogen Røret om oprøret – mere om midten. 

Bogen argumenterer for et "humant ligevægtsssamfund", og den præsenterer ideen om borgerløn. 

Bogen inspirerede til dannelsen af bevægelsen "Midteroprøret", der havde Niels I. Meyer som frontfigur.

Bogen blev blandt andet oversat til engelsk og svensk.

Referencer

Politisk litteratur
Bernhard Baunsgaard

Bernhard Severin Baunsgaard (født 26. januar 1918 i Slagelse, død 3. januar 1996) var en dansk politiker for Det Radikale Venstre og rektor. Han var storebror til statsminister Hilmar Baunsgaard.

Skolemand 
Baunsgaard blev cand.mag. fra Københavns Universitet i 1947. Han var formand for Gymnasieskolernes Lærerforening 1959-1964 og rektor for Marselisborg Gymnasium 1964-1972.

Politiker 
Baunsgaard var næstformand for Radikal Ungdoms Landsforbund 1951-1953 og radikalt folketingsmedlem for Århus Amt 1966-1988. Han var formand for den radikale folketingsgruppe 1968-1970 og statsrevisor fra 1975. Som politiker beskæftigede Bernhard Baunsgaard sig især med kultur-, rets- og skattepolitikken. 
 
1984 fik han sin parlamentariske immunitet ophævet, da han skulle sigtes for manglende agtpågivenhed i trafikken med trafikulykke til følge.

Udgivelser 
Bernhard Baunsgaard har skrevet artikler om historiske og pædagogiske emner. Han var desuden medudgiver af historiske værker.

Noter

Eksterne henvisninger 
 
 Bernhard Baunsgaard på Dansk Forfatterleksikon

Personer fra Slagelse
Tidligere folketingsmedlemmer fra Det Radikale Venstre
Folketingsmedlemmer, der har fået ophævet deres parlamentariske immunitet
Skolefolk fra Danmark
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Foreningsformænd fra Danmark
Statsrevisorer fra Danmark
Personer i Kraks Blå Bog (afdøde)
Poul Thomsen (skuespiller)

Johannes Poul Thomsen (født 15. februar 1922 i Bårse, død 16. december 1988 i Gentofte) var en dansk skuespiller.

Karriere 
Poul Thomsen blev uddannet på Odense Teaters elevskole i perioden 1945-1949. Efter diverse turnéer i provinsen kom han i 1950 til København, hvor han fik roller på en række scener, herunder Ungdommens Teater (Betty Nansen Teatret), Fiolteatret, Folketeatret, Gladsaxe Teater og Comediehuset. Han indspillede en række film og opnåede mange roller i både radio og tv.

Poul Thomsen opnåede derudover et fornemt ry som én af Danmarks bedste oplæsere for Danmarks Radio, hvor han også havde utallige roller ved Radioteatret.
Desuden har han indtalt indtil flere lydbøger for blandt andet Gyldendal.

Oplæsning eller indtaling:
 Den fremmede af Albert Camus, DR
 En dejlig torsdag af John Steinbeck, Gyldendal av lydbøger

Filmografi

Tv-serier 
 Huset på Christianshavn
 Jul på Slottet - (tv-julekalender, 1986)

Eksterne henvisninger 
 
 

Skuespillere fra Danmark
Skive Folkeblad

Skive Folkeblad er et jysk dagblad oprettet i 1880. Dækningsområderne er Salling, Fjends Herred, Vinderup Kommune og Haderup Sogn.

Udgivere 
 1880-82: udgivet af en lokal bladforening, trykt hos Morsø Folkeblad.
 1882-1906: udgivet af bogtrykker Marius Jensen.
 Fra 1906: udgivet af Garantselskabet Skive Folkeblad.

Politisk farve 
Avisen tilhørte fra starten i 1880 datidens radikale Venstre. Den bevægede sig senere over til det moderate Venstre. Støttede Venstrereformpartiet fra 1902 og frem til partiets begyndende opløsning i 1909. Bevægede sig atter i radikal retning efter 1909. Støttede Det Radikale Venstre fra 1920. De to eneste tilbageværende selvstændige radikale dagblade er Nordvestnyt og Skive Folkeblad.

Læsertal 
Ifølge MediaWatch er Skive Folkeblads læsertal faldet fra 24.000 til 21.000 personer i løbet af årene 2017-19.

Litteratur 
 Helge Larsen, Egnens avis i folkeeje : Garantselskabet Skive Folkeblad 1906-1981, Skive Folkeblad, 1981. .

Referencer

Ekstern henvisning 
 Skive Folkeblads websted
 Digitaliserede udgaver af Skive Folkeblad i Mediestream
 Skive Folkeblad i opslagsværket "De Danske Aviser"

Aviser fra Jylland
Folkeblad
Sallingsyssel

Sallingsyssel var et syssel, der i middelalderen bestod af syv herreder: Det var øen Morsø i Limfjorden 
Morsø Nørre Herred og 
Morsø Sønder Herred 
De fire herreder på halvøen Salling:
Harre Herred, 
Nørre Herred, 
Rødding Herred 
Hindborg Herred. 
Desuden hørte Fjends Herred mellem Skive og Viborg med til sysselet. 

Tingstedet var formodentligt Vium Tinghøj på Bostrup Hede mellem Vium Tinggård og Lyby Kirke. Der er udstedt et sysselstingsvidne i Lyby Kirke den 2. februar 1375. Ved sammenlægningen i 1688 af de fire herreder i det egentlige Salling blev Vium Tinghøj igen tingsted og galgebakke. Senere blev Skive tingsted for de fire herreder i Salling.

Sysler
A4

A4 har flere forskellige betydninger:

A4-papir – en papirstørrelse
Audi A4 – en bilmodel
Et andet navn for en V2-raket
A4 (Polen) – en motorvejsstrækning i Polen
A4 (Østrig) – en motorvejsstrækning i Østrig
Kassen stemmer

Kassen stemmer (eng. titel: It All Adds Up) er en dansk komediefilm fra 1976 om et snedigt udtænkt bankrøveri. Den er instrueret af Ebbe Langberg efter manuskript af Sven Aagaard, Erik Balling og Henning Bahs.

Filmen er optaget i en bankfilial på Oddervej på Højbjerg Torv i Aarhus. Der ligger stadigt en bank på Torvet, men lokalerne i filmen huser ikke længere en bank.

Medvirkende 

Jess Ingerslev
Lars Høy
Joen Bille
Axel Strøbye
Bjørn Watt Boolsen
Edvin Tiemroth
Buster Larsen
Holger Juul Hansen
Birgitte Bruun
Vivi Rau
Elin Reimer
Bendt Rothe
Emil Hass Christensen
Peter Steen
Morten Grunwald
Asbjørn Andersen
Ulla Jessen
Helle Virkner
Ellen Winther Lembourn
Karl Stegger
Tove Wisborg
Lars Lohmann
Folmer Rubæk
Søren Pilmark
Søren Spanning
Ilse Rande

Eksterne henvisninger 
 

Dramafilm fra Danmark
Danske film fra 1976
Charles Beck

Hans Charles Johannes Beck (1. oktober 1817 – 8. januar 1890). Beck blev født på St. Croix som søn af en artillerikaptajn, som der gjorde tjeneste som fortchef. I 1831 blev Beck landkadet, og som officer deltog han i begge de slesvigske krige. Under og efter Treårskrigen gjorde han tjeneste i forskellige stabe. Fra 1860 til 1863 forestod han således ordningen af krigsarkiverne og forberedelsen af Treårskrigens historie, og det var kun modvilligt at han 1863 blev chef for 1. Regiment. Beck var højremand. Fra 1858 til 1864 var han folketingsmand for Fredensborgkredsen. 

Beck kendes især for kampen ved Lundby, hvor han under 2. Slesvigske Krig lod et kompagni gennemføre bajonetangreb mod en ligeværdig preussisk styrke med store tab til følge. Samtiden bedømte beslutningen meget positivt, mens eftertiden har været ganske kritisk.

Beck blev efterfølgende kommandør af Dannebrogordenen og oberst. I 1873 søgte han sin afsked (pensionering) på grund af svagelighed.

Kilder 

 Dansk Biografisk Leksikon.
 Sørensen, Carl Harding m.fl.: "Lundbyaffæren", Tidsskriftet Skalk 1997 nr. 3, side 20-26.
 Gordon Norrie: Hærstabens historiske Arbejder Historisk Tidsskrift, Bind 12. række, 1 (1963 – 1966) 5

Danskere i 1800-tallet
Officerer fra Danmark
Folketingsmedlemmer i 1850'erne
Folketingsmedlemmer i 1860'erne
Personer i Treårskrigen fra Danmark
Personer i den 2. Slesvigske Krig fra Danmark
Kommandører af 1. grad af Dannebrog
Personer fra Sankt Croix
Meyer Herman Bing

Meyer Herman Bing (4. juni 1807 i København – 15. september 1883 i Skovshoved) var en dansk industridrivende.

Karriere 
Allerede som dreng medvirkede han i en af hans fader, Heiman/Herman Jacob Bing, oprettet bog- og papirhandel. Han blev 1838 optaget i forretningen, der nu fik navnet "H.I. Bing & Søn", og som han ved faderens død 1844 overtog sammen med en yngre brodr Jacob Herman Bing.

1846 skaffede firmaets virksomme indehavere et efter datidens forhold storartet lokale på hjørnet af Kronprinsensgade og Pilestræde (i København), hvor det erhvervede sig et navn på kunst- og galanterihandelens område. Firmaet udgav en række betydningsfulde bøger – bl.a. børnebilledbogen Den store Bastian af den tyske læge Heinrich Hoffmann oversat af Simon Levin Simonsen – og kunstblade, ligesom det sammen med kobberstikker Martinus William Ferslew anlagde et litografisk etablissement, der 1857 gik over til etatsråd Jean Christian Ferslew.

Allerede 1852 havde Bing sammen med sin broder Jacob Herman Bing og Frederik Vilhelm Grøndahl oprettet porcelænsfabrikken Bing & Grøndahl, og han var desuden en af interessenterne i Christianshavns Dampmølle, ja kaldtes en tid dampmøller; 1863 overdrog han og hans broder firmaet H.I. Bing & Søn til en søn, Jacob Martin Bing, og svigersøn, Benny Henriques. Bing udfoldede en betydelig virksomhed, og hans dygtighed anerkendtes. 1856 stod han som dirigent ved det første skandinaviske boghandlermøde, 1858-77 var han borgerrepræsentant, 1868-71 formand i Industriforeningen og til sin død direktør for Københavns to jødiske friskoler, Friskolen for Drengebørn af den jødiske Tro og Carolineskolen for Piger.

Han blev Ridder af Dannebrog 1862 og Dannebrogsmand 1872.

Familie 
9. november 1831 ægtede han i Synagogen i København Eva Simonsen (18. oktober 1809 i København – 2. september 1883 i Skovshoved), datter af silke- og klædekræmmer Levin Simonsen (1780-1843) og Ester Henriques (1785–1852). Børn:
 Jacob Martin Bing (1833-1903)
 Betzy Louise Bing (18. oktober 1834 – 1916)
 Frederik Moritz Bing (1839-1912)
 Rosa Bing (25. september 1842 – ?)
 Herman Meyer Bing (1845-1896)
 Laurids Martin Bing (1850-1903)
 August Bing (3. august 1851 – ?)

Meyer Herman Bing er begravet på Mosaisk Nordre Begravelsesplads.

Gengivelser 
Bing er gengivet i portrætmalerier af Julius Friedlænder 1847 og David Monies 1860. Buste af Th. Stein 1881. Xylografi 1883 og xylografi efter dette af H.P. Hansen 1888.

Kilder

Eksterne henvisninger 
 

Foreningsformænd fra Danmark
Meyer Herman
Medlemmer af Københavns Borgerrepræsentation i 1800-tallet
Jøder fra Danmark
Fabrikanter fra Danmark
Grosserere fra Danmark
Personer i Dansk Biografisk Leksikon
Riddere af Dannebrog
Personer fra København
Salmonsens
Midsommer (film)

Midsommer er en dansk gyserfilm fra 2003 om en række unge, der netop er blevet færdige med gymnasiet. De tager hernæst på ferie på en ødegård i Sverige, hvor mystiske ting finder sted.
 
Filmen er instrueret af Carsten Myllerup, og manuskriptet er skrevet af Rasmus Heisterberg.

Der er tale om en ungdoms/gyserfilm med blandt andet Laura Christensen og Kristian Leth i hovedrollerne. På soundtracket kan man blandt andet høre en række numre af Carpark North, og Midsommer var med til at Carpark North fik deres danske gennembrud.

Filmen fik en amerikansk genindspilning under navnet Solstice, der bl.a. havde R. Lee Ermey (The Texas Chainsaw Massacre) på rollelisten.

Medvirkende 
 Kristian Leth som Christian
 Laura Christensen som Trine
 Julie Ølgaard som Anja
 Nicolai Jandorf som Jannick
 Jon Lange som Mark
 Lykke Sand Michelsen som Sofie
 Tuva Novotny som Linn
 Per Oscarsson som Persson

Referencer

Eksterne henvisninger 
 

Danske film fra 2003
Thrillerfilm fra Danmark
Gyserfilm fra Danmark
Dansksprogede film
Folketingsmedlem

Et folketingsmedlem, forkortet MF (for medlem af Folketinget), er et medlem af Folketinget, Danmarks parlament. Andre lande bruger andre betegnelser for deres parlamenter, se parlamentsmedlem for den generelle beskrivelse.

Siden Folketingsvalget 22. september 1953, der var det første under Grundloven af 1953, har der været 179 folketingsmedlemmer. 175 vælges i Danmark, mens Grønland og Færøerne hver vælger to, tilsammen kaldet de nordatlantiske mandater. Medlemmerne er valgt for en periode på op til fire år. Statsministeren kan, i monarkens navn, udskrive folketingsvalg på et hvilket som helst tidspunkt i løbet af valgperioden. De nuværende medlemmer i Folketinget blev valgt ved valget den 1. november 2022.

Vederlag 
Et folketingsmedlem modtager et vederlag på 59.852,83 kr. om måneden (pr. 1. oktober 2022). Dertil kommer et skattefrit omkostningstillæg pr. måned på 5.827,58 kr. ved bopæl i Danmark og 7.770,08 kr. for medlemmer valgt i Grønland eller på Færøerne.

Såfrem medlemmet ikke har bopæl på Sjælland stiller Folketinget en supplerende bolig til rådig. Er dette ikke muligt modtager medlemmet en skattefri godtgørelse, som udgør 88.214 kr. om året. Alle medlemmer med bopæl uden for Sjælland får en skattefri godtgørelse for dobbelt husførelse, som udgør 35.286 kr. om året.

Hvis medlemmet ikke opnår genvalg, tilbydes 12-24 måneders løn afhængigt af, hvor længe det har været medlem af Folketinget. Fra og med 13. måned modregnes anden indtægt.

Efter et års medlemskab af Folketinget er der ret til pension fra 60 års-alderen. Den højeste pension udbetales efter 20 års medlemskab af Folketinget til medlemmer, der pensioneres pr. 1. januar 2000 eller senere, og udgør 32.336,01 kr. om måneden. Efter f.eks. 4 års medlemstid er beløbet 7.374,88 kr. om måneden.

Pension optjent for medlemsperioder efter den 1. juni 2017 kan først udbetales fra folkepensionsalderen.

Længstsiddende folketingsmedlemmer 
Da der ikke er nogen begrænsning på, hvor længe man kan sidde i Folketinget, er der mange MFere med årtiers anciennitet.

Længstsiddende nuværende MF'ere 

Nedenfor er listet de 10 nuværende folketingsmedlemmer, der har siddet i længst tid. I anciennitet-kolonnen medregnes orlov kun, hvis den berører anciennitet under Valglovens § 109. I "i Folketinget"-kolonnen er orlov ikke vist, hvorfor det kan fremstå som om at MFere der var på længerevarende orlov uden vederlag, har siddet længere end andre MFere med højere anciennitet. Det længstsiddende nuværende medlem er Pia Kjærsgaard, der har siddet i  år.

Længstsiddende MFere nogensinde 

Nedenfor er listet de 30 folketingsmedlemmer, der har siddet i længst tid nogensinde. Ved nuværende MFere (markeret i grøn) er givet anciennitet pr. 1. oktober 2023. Det længstsiddende medlem nogensinde er Klaus Berntsen, der sad i 51 år.

Kilder
Væltning af mur

Væltning af mur er en henrettelsesmetode som benyttes i flere muslimske lande. Den  udføres ved at en mur bliver væltet ned over den dødsdømte. Dette maser personen til døde.

Se også
Dødsstraf

Henrettelse
Homologe kromosomer

Homologe kromosomer betyder ensartede kromosomer. Et menneske har 23 kromosompar. Med "par" menes 23 gange 2 "ens". Parrene er ikke helt ens, men indeholder gener, der koder for det samme – man kunne illustrere det med at kalde parrene aá, eé, oó osv.

Det ene kromosom i et par stammer fra moderen og det andet fra faderen. At man kun får halvdelen af arvematerialet fra hver forælder kan lade sig gøre ved at hhv. ægceller og sædceller kun indeholder halvdelen af hhv. morens og farens arvemateriale. Disse celler er dannet ved meiose i stedet for mitose, som er de "almindelige" celledelinger.

De 23 par kan endvidere opdeles i autosomer og kønskromosomer – autosomerne koder for stort set alt, mens kønskromosomerne næsten kun bestemmer kønnet på personen (og hvad dertil hører). Kvinden har hos mennesket kønskromosomerne XX, mens manden har XY.

Blandt fugle er individer med ZZ-kromosomer derimod hanner, mens ZW er hunner.

Kromosomer
Konstant

En konstant er et begreb, der især benyttes i naturvidenskabelige sammenhænge. En konstant er et fastlåst tal; et tal der altså aldrig ændrer sig. Modsat konstanter findes variabler, hvilket ikke er fastsatte tal; her benyttes x og y tit, hvor de henholdsvis er den uafhængige og afhængige variabel. 

I fysikken bruges f.eks. en konstant som tyngdeaccelerationen, som betegnes "g", og har en værdi på 9,82 m/s² i Danmark. 

I matematikken betegner den irrationale konstant pi forholdet mellem omkreds og diameter i en cirkel:

Se også 
Matematisk konstant
Fysiske konstanter

Tal
Elementær matematik
Fysik
Ulysses

Ulysses kan være:

 Odysseus – hed Ulysses i den romerske mytologi
 Ulysses (roman) – en roman af James Joyce
 Ulysses (digt) – et digt af Tennyson
 Ulysses (rumsonde) – et europæisk rumprojekt i ESA-regi
Partiprogram

Et partiprogram eller program er et politisk partis egen officielle udlægning af sin politik. Man kan skelne mellem to typer: Principprogrammer og arbejdsprogrammer.

Principprogrammet indeholder partiets overordnede og principielle holdninger. Arbejdsprogrammet er mere konkret og tjener som et arbejdsredskab i det daglige. Her beskrives partiets politiske planer for den nærmeste fremtid på en række samfundsområder. 

Der er stor forskel på, hvor mange slags programmer et parti har, og hvor ofte de revideres. Socialdemokratiet vedtager med jævne mellemrum både principprogrammer og samlede arbejdsprogrammer. Andre partier har ét samlet principprogram og en række arbejdsprogrammer om forskellige emner. Centrum-Demokraterne havde ikke noget egentligt partiprogram, men arbejdede i stedet ud fra en bred formålsparagraf. Partiet udgav løbende pjecer og mindre publikationer med holdninger til forskellige spørgsmål.

Partiernes holdninger kommer også til udtryk andre steder end i partiprogrammerne, bl.a. via indlæg i aviserne og tv, valgmateriale, udtalelser fra Folketingets talerstol, og ikke mindst – i det omfang partierne har folketings- og byrådsmedlemmer – i den førte politik.

Eksterne henvisninger 
 Partiprogrammer og partipolitiske skrifter online

Politik
Høgsbro-Appel-Dahlerup-familien

Politikerslægten Høgsbro-Appel-Dahlerup. Slægten er en højskolefamilie, der nedstammer fra Amalie og Sofus Høgsbro. Politikerne i familien tilhører, (hvis andet ikke er oplyst), partiet Venstre.

Simplificeret stamtræ

Oversigt over slægtens politikere 

 Sofus Magdalus Høgsbro, (1822-1902), formand for Folketinget, gift med Amalie Gabrielle Jürgensen (1833-1893). 
  
 Søn: Svend Høgsbro (1855-1910), trafik- og justitsminister gift med kusinen Louise Høgsbro født Raunsøe (1857-1946) 
   
 Sønnedatter: Solvejg Fog-Petersen født Høgsbro, (1882-1966), gift med Johannes Fog-Petersen (1879-1965), stiftsprovst i Odense, radikal folketingsmand. 
   
 Sønnedatter: Herdis Appel født Høgsbro, (1884-1978), gift med Erik Appel (1880-1964), højskoleforstander og folketingsmand .

 Sønnedatterdatter: Elin Høgsbro Appel (1913-1980), folketingsmedlem, gift med Erik Dahlerup (1909-2002), højskoleforstander. 
 
 Sønnedatterdatterdatter: Pil Høgsbro Dahlerup, født 1939, kvindeforsker. 
   
 Sønnedatterdatterdatter: Ulla Dahlerup, født 1942, medstifter af Rødstrømpebevægelsen, kandidat til Europa-Parlamentet for Dansk Folkeparti i 2004. 
  
 Sønnedatterdatterdatter: Drude Dahlerup, født 1945, tidligere talsperson for Junibevægelsen. 

Jacob Appel, der var kultusminister 1910-1913, undervisningsminister 1920-1924 samt kirkeminister 1922-1924 nedstammede ikke fra Amalie og Sofus Høgsbro. Han var søn af Cornelius Appel og farbror til Erik Appel. Derigennem var han i familie med Elin Høgsbro Appel og Dahlerup-grenen af familien.

 
Slægter fra Danmark
Bilkort

Bilkort er en type kortspil, hvor hvert kort repræsenter en bilmodel. På kortene angives bilernes data i et antal kategorier, eksempelvis acceleration (typisk 0-100 km/t), topfart, volumen, cylindre, egenvægt, siddepladser og brændstofforbrug. Spillet blev første gang præsenteret for befolkningen i 1970'erne. Dengang bestod spillet af 22 bilkort.

Spillets gang 
Bunken blandes og kortene fordeles ligeligt blandt spillerne. Der trækkes lod om første udspil. Spillerne lægger deres kort i en bunke med billedsiden nedad foran sig.

Hver spiller trækker det øverste kort fra sin bunke, og spilleren der har udspillet vælger en kategori hvor han/hun regner med at kortet er stærkest (f.eks. "Topfart = 243 km/t" – i de fleste kategorier er et højt tal bedre end et lavt; et eksempel på en kategori, hvor et lavt tal er bedre end et højt, er acceleration fra 0 til 100 km/t). Alle spillere viser nu deres eget korts værdi i den valgte kategori, hvorefter spilleren med det bedste kort vinder alle de trukne kort, lægger dem nederst i sin egen bunke og spiller ud til næste stik. Den, som til sidst har alle kortene, har vundet.

Varianter 
Spilmekanismen, en slags flerdimensionel udgave af kortspillet krig, er også brugt med flyvemaskiner og skibe som emne.

Satiregruppen Alexanderband har fremstillet "diktatorkort", hvor en mængde diktatorer sammenlignes i kategorierne "millioner døde", "heraf egne landsmænd", "regerede antal år", "styreform", "kubik" og "hidsighed (%)".

Se også 
 Samlekortspil
 Firkort
 Krig (kortspil)

Ekstern henvisning 
 Alexanderbands Diktatorkort


Kortspil